Document ID: 32003R1671

Κανονισμός (ΕΚ) αριθ. 1671/2003 του Συμβουλίου
της 22ας Σεπτεμβρίου 2003
για τον τερματισμό των διαδικασιών αντιντάμπινγκ όσον αφορά τις εισαγωγές ελαστικοποιημένων νημάτων από πολυεστέρες (ΡΤΥ) καταγωγής Ταϊβάν, Ινδονησίας, Ταϊλάνδης και Μαλαισίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), (εφεξής "ο βασικός κανονισμός"), και ιδίως το άρθρο 9,
την πρόταση που υπέβαλε η Επιτροπή, κατόπιν διαβουλεύσεων με τη συμβουλευτική επιτροπή,
Εκτιμώντας τα ακόλουθα:
A. ΔΙΑΔΙΚΑΣΙΑ
1. Προηγούμενες έρευνες και ισχύοντα μέτρα
(1) Με τον κανονισμό (ΕΟΚ) αριθ. 3905/88(2), το Συμβούλιο επέβαλε οριστικό δασμό αντιντάμπινγκ στις εισαγωγές στην Κοινότητα ελαστικοποιημένων νημάτων από πολυεστέρες (εφεξής "ΡΤΥ"), καταγωγής Ταϊβάν.
(2) Με τον κανονισμό (ΕΚ) αριθ. 2160/96(3), το Συμβούλιο επέβαλε οριστικό δασμό αντιντάμπινγκ στις εισαγωγές στην Κοινότητα, καταγωγής Ινδονησίας και Ταϊλάνδης.
(3) Με τον κανονισμό (ΕΚ) αριθ. 1001/97(4), το Συμβούλιο επέβαλε οριστικό δασμό αντιντάμπινγκ στις εισαγωγές ΡΤΥ καταγωγής Μαλαισίας. Το Σεπτέμβριο 2000, ύστερα από ενδιάμεση επανεξέταση που ζητήθηκε από τον κυριότερο παραγωγό-εξαγωγέα, ο δασμός που εφαρμόζεται στις εισαγωγές του προϊόντος αυτού μειώθηκε σε 3,2 % με τον κανονισμό (ΕΚ) αριθ. 1992/2000(5).
2. Ερευνες ενόψει της λήξης ισχύος και ενδιάμεση επανεξέταση
Ταϊβάν
(4) Μετά τη δημοσίευση ανακοίνωσης για την επικείμενη λήξη(6) των ισχυόντων μέτρων αντιντάμπινγκ επί των εισαγωγών ΡΤΥ καταγωγής Ταϊβάν, η Επιτροπή έλαβε αίτηση επανεξέτασης των εν λόγω μέτρων, σύμφωνα με το άρθρο 11 παράγραφος 2 του βασικού κανονισμού.
(5) Αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή αποδεικτικά στοιχεία που δικαιολογούν την έναρξη επανεξέτασης ενόψει της λήξης ισχύος των μέτρων, η Επιτροπή κίνησε έρευνα(7) σύμφωνα με το άρθρο 11 παράγραφος 2 του βασικού κανονισμού.
(6) Η Επιτροπή ταυτόχρονα κίνησε με δική της πρωτοβουλία έρευνα(8) σύμφωνα με το άρθρο 11 παράγραφος 3 του βασικού κανονισμού, αφού αποφάσισε ότι υπάρχουν επαρκή αποδεικτικά στοιχεία που δικαιολογούν την έναρξη ενδιάμεσης επανεξέτασης όσον αφορά τις εισαγωγές ΡΤΥ καταγωγής Ταϊβάν και ύστερα από διαβούλευση με τη συμβουλευτική επιτροπή.
Ινδονησία
(7) Μετά τη δημοσίευση ανακοίνωσης για την επικείμενη λήξη(9) των ισχυόντων μέτρων αντιντάμπινγκ επί των εισαγωγών ΡΤΥ καταγωγής Ινδονησίας, η Επιτροπή έλαβε αίτηση επανεξέτασης των εν λόγω μέτρων, σύμφωνα με το άρθρο 11 παράγραφος 2 του βασικού κανονισμού.
(8) Αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή αποδεικτικά στοιχεία που δικαιολογούν την έναρξη επανεξέτασης ενόψει της λήξης ισχύος των μέτρων, η Επιτροπή κίνησε έρευνα(10) σύμφωνα με το άρθρο 11 παράγραφος 2 του βασικού κανονισμού.
(9) Η Επιτροπή ταυτόχρονα κίνησε με δική της πρωτοβουλία έρευνα(11) σύμφωνα με το άρθρο 11 παράγραφος 3 του βασικού κανονισμού, αφού αποφάσισε ότι υπάρχουν επαρκή αποδεικτικά στοιχεία που δικαιολογούν την έναρξη ενδιάμεσης επανεξέτασης όσον αφορά τις εισαγωγές ΡΤΥ καταγωγής Ινδονησίας, και ύστερα από διαβούλευση με τη συμβουλευτική επιτροπή.
Ταϊλάνδη
(10) Μετά τη δημοσίευση ανακοίνωσης για την επικείμενη λήξη(12) των ισχυόντων μέτρων αντιντάμπινγκ επί των εισαγωγών ΡΤΥ καταγωγής Ταϊλάνδης, η Επιτροπή έλαβε αίτηση επανεξέτασης των εν λόγω μέτρων, σύμφωνα με το άρθρο 11 παράγραφος 2 του βασικού κανονισμού.
(11) Αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή αποδεικτικά στοιχεία που δικαιολογούν την έναρξη διαπραγμάτευσης ενόψει της λήξης ισχύος των μέτρων, η Επιτροπή κίνησε έρευνα(13) σύμφωνα με το άρθρο 11 παράγραφος 2 του βασικού κανονισμού.
Μαλαισία
(12) Μετά τη δημοσίευση ανακοίνωσης για την επικείμενη λήξη(14) των ισχυόντων μέτρων αντιντάμπινγκ επί των εισαγωγών ΡΤΥ καταγωγής Μαλαισίας, η Επιτροπή έλαβε αίτηση επανεξέτασης των εν λόγω μέτρων, σύμφωνα με το άρθρο 11 παράγραφος 2 του βασικού κανονισμού.
(13) Αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή αποδεικτικά στοιχεία που δικαιολογούν την έναρξη επανεξέτασης ενόψει της λήξης ισχύος των μέτρων, η Επιτροπή κίνησε έρευνα(15) σύμφωνα με το άρθρο 11 παράγραφος 2 του βασικού κανονισμού.
B. ΑΝΑΚΛΗΣΗ ΤΗΣ ΚΑΤΑΓΓΕΛΙΑΣ ΚΑΙ ΠΕΡΑΤΩΣΗ ΤΩΝ ΔΙΑΔΙΚΑΣΙΩΝ
(14) Με επιστολή της 2ας Μαΐου 2003 στην Επιτροπή, η International Rayon and Synthetic Fibres Committee ("CIRFS") επίσημα απέσυρε τις αιτήσεις της για τη διενέργεια επανεξετάσεων σύμφωνα με το άρθρο 11 παράγραφος 2 του βασικού κανονισμού, ενόψει της λήξης των μέτρων που εφαρμόζονται στις εισαγωγές ΡΤΥ καταγωγής Ινδονησίας, Μαλαισίας, Ταϊβάν και Ταϊλάνδης.
(15) Σύμφωνα με το άρθρο 9 παράγραφος 1 του βασικού κανονισμού, η διαδικασία είναι δυνατόν να περατωθεί εφόσον αποσύρεται η καταγγελία, εκτός αν η περάτωση δεν είναι προς το συμφέρον της Κοινότητας.
(16) Βάσει των προαναφερθέντων, η Επιτροπή έκρινε σκόπιμη την περάτωση των διαδικασιών επανεξέτασης ενόψει της λήξης των μέτρων, δεδομένου ότι η έρευνα δενέφερε στο φως στοιχεία που να αποδεικνύουν ότι η περάτωση αυτή δεν θα ήταν προς το συμφέρον της Κοινότητας. Επιπλέον, δεν θεωρείται πλέον ότι είναι προς συμφέρον της Κοινότητας να συνεχιστούν οι ενδιάμεσες επανεξετάσεις για τα μέτρα αντιντάμπινγκ που ισχύουν όσον αφορά τις εισαγωγές ΡΤΥ καταγωγής Ινδονησίας και Ταϊβάν.
(17) Τα ενδιαφερόμενα μέρη ενημερώθηκαν σχετικά και τους παρεσχέθη η ευκαιρία να διατυπώσουν τις παρατηρήσεις τους. Η Επιτροπή δεν έλαβε παρατηρήσεις σύμφωνα με τις οποίες η περάτωση αυτή δεν θα ήταν προς το συμφέρον της Κοινότητας.
(18) Συνάγεται συνεπώς το συμπέρασμα ότι οι διαδικασίες αντιντάμπινγκ όσον αφορά τις εισαγωγές ΡΤΥ καταγωγής Ινδονησίας, Μαλαισίας, Ταϊβάν και Ταϊλάνδης, πρέπει να τερματιστούν χωρίς την επιβολή μέτρων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τερματίζονται οι διαδικασίες αντιντάμπινγκ όσον αφορά τις εισαγωγές ελαστικοποιημένων νημάτων από πολυεστέρες (ΡΤΥ) που τη στιγμή αυτή υπάγονται στον κωδικό ΣΟ 5402 33 00, καταγωγής Ταϊβάν, Ινδονησίας, Ταϊλάνδης και Μαλαισίας.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ενωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Σεπτεμβρίου 2003.

Labels: 1
3
4
18